Αθανασία Τοτσίδου

Η Αθανασία Τοτσίδου (19 Ιουνίου 1989, Μόναχο) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα του Ολυμπιακού Πειραιώς στο Πρωτάθλημα Βόλεϊ Λιγκ της Ελλάδας ως ακραία και διαγώνια.

 Η Αθανασία Τοτσίδου γεννήθηκε το 1989 στο Μόναχο και μεγάλωσε στη Δράμα. Η πρώτη της επαφή με το βόλεϊ ήταν μέσω της μεγαλύτερης αδελφής της που αγωνιζόταν στον Γ.Σ. Δράμας, και η μικρή Αθανασία παρακολουθούσε τους αγώνες της. Με προτροπή της μητέρας της αποφάσισε να δοκιμάσει και τις δικές της ικανότητες στο άθλημα, και έτσι το 2001 εντάχθηκε στη Δόξα Δράμας σε ηλικία 12 ετών. Μετά τη διάλυση του τμήματος πετοσφαίρισης της Δόξας το 2003, εντάχθηκε στον Ερμή Δράμας, όπου παρέμεινε μέχρι το 2009, οπότε έκανε το πρώτο άλμα στην καριέρα, της εντασσόμενη στον Ηρακλή Θεσσαλονίκης και αγωνιζόμενη για πρώτη φορά στο Πρωτάθλημα Ελλάδας την περίοδο 2009-10. Στον Ηρακλή έμεινε άλλη μια περίοδο, και το 2011 πήρε το πλοίο για τη Νάξο, για να ενισχύσει τον Πανναξακό που εκείνη τη χρονιά είχε ανέβει στην Α2 Εθνική κατηγορία. Οι εμφανίσεις της κίνησαν το ενδιαφέρον της πρωταθλήτριας της περιόδου 2011-12 Α.Ε.Κ., που την απέκτησε το Καλοκαίρι του 2012. Στην Α.Ε.Κ. παρέμεινε δύο περιόδους και κατέκτησε τις δεύτερες θέσεις στα πρωταθλήματα 2012-13 και 2013-14, αλλά και το Ασμένιο μετάλλιο του Κυπέλλου Ελλάδας 2013. Το Καλοκαίρι του 2014 αποδέχθηκε και πάλι την πρόταση του Πανναξακού, που ήταν η ανερχόμενη δύναμη της γυναικείας ελληνικής πετοσφαίρισης. Στη Νάξο έμεινε τρεις περιόδους στις οποίες διετέλεσε αρχηγός του Πανναξιακού, και είχε τεράστια συμβολή στην κατάκτηση από την κυκλαδίτικη ομάδα της 3ης και 2ης θέσης στα πρωταθλήματα των περιόδων 2014-15 και 2016-17 αντίστοιχα, καθώς και στην κατάκτηση της 2ης θέσης στο Κύπελλο Ελλάδας 2017. Η Αθανασία Τοτσίδου αγαπήθηκε όσο λίγες αθλήτριες από τους φιλάθλους της Νάξου. Όταν η Τοτσίδου επισκέφτηκε ξανά το κυκλαδονήσι την περίοδο 2017-18 με την ομάδα της Ηλιούπολης, βρέθηκε μπροστά σε μια αναπάνεχη έκπληξη. Η διοίκηση του Πανναξιακού είχε ετοιμάσει πριν την έναρξη του αγώνα μια ιδιαίτερα συγκινητική -όπως αποδείχθηκε- τελετή βράβευσης της πρώην αρχηγού της ομάδας τους, και η Αθανασία Τοτσίδου αποθεώθηκε από τους παρευρισκόμενους φιλάθλους.Στον Γ.Σ. Ηλιούπολης έμεινε μόνο την περίοδο 2017-18. Το καλοκαίρι εκείνης της χρονιάς επέστρεψε στην Α.Ε.Κ., και μετά τη λήξη του συμβολαίου της με την αθηναϊκή ομάδα, τον Ιούλιο του 2019 αποδέχτηκε την πρόταση του Ολυμπιακού Πειραιώς και κατηφόρισε για το μεγάλο λιμάνι. Η Αθανασία Τοτσίδου ξεκίνησε την καριέρα της στα εθνικά συγκροτήματα με την Εθνική Νεανίδων, στην οποία συμπλήρωσε 8 συμμετοχές. Στην Εθνική Γυναικών κλήθηκε για πρώτη φορά στα προκριματικά για τους Ολυμπιακούς Αγώνες του 2012, και συμμετείχε σε δύο φιλικά προετοιμασίας. Το 2016 κλήθηκε ξανά από τον ομοσπονδιακό προπονητή Τάκη Φλώρο για την προκριματική φάση του Ευρωπαϊκού Πρωταθλήματος 2017, και συμμετείχε τόσο στα φιλικά, όσο και στα επίσημα παιχνίδια. Από τότε αποτελεί μόνιμο στέλεχος της Εθνικής Ελλάδας. Ήταν στο βασικό σχήμα στην κατάκτηση του Ασημένιου Μεταλλίου στους Μεσογειακούς του 2018 στην Ταραγόνα, αλλά και στις επιλογές του Γκιγιέρμo Ναράνχο στην επανεμφάνιση της Ελλάδας μετα από 18 χρόνια σε τελική φαση Ευρωπαϊκού Πρωταθλήματος το 2019. Πέρα από τις καθαρά αγωνιστικές δραστηριότητες η Αθανασία Τοτσίδου είναι πτυχιούχος του τμήματος Επιστημών Φυσικής Αγωγής και Αθλητισμού του Αριστοτελείου Πανεπιστημίου Θεσσαλονίκης, με ειδίκευση φυσικά στην πετοσφαίριση, και πλέον συνεχίζει τις σπουδές της κάνοντας μεταπτυχιακό στην προπονητική. 2 θεση: Μεσογειακοί Αγώνες: 2018 (Ταραγόνα) 1 Πρωτάθλημα Ελλάδας: 2019-20 (Ολυμπιακός Πειραιώς) 2η Θεση: Πρωτάθλημα Ελλάδας 2012-13 (Α.Ε.Κ. Αθηνών) 2η Θεση: Πρωτάθλημα Ελλάδας 2013-14 (Α.Ε.Κ. Αθηνών) 2η Θεση: Πρωτάθλημα Ελλάδας 2016-17 (Πανναξιακός Α.Ο. Νάξου) 3η Θεση: Πρωτάθλημα Ελλάδας 2014-15 (Πανναξιακός Α.Ο. Νάξου) 1 Σούπερ καπ Ελλάδας: 2012 (Α.Ε.Κ. Αθηνών) Κύπελλο Ελλάδας 2η Θεση: Κύπελλο Ελλάδας 2013 (Α.Ε.Κ. Αθηνών) 2η Θεση: Κύπελλο Ελλάδας 2017 (Πανναξιακός Α.Ο. Νάξου) Πρωτάθλημα Ελλάδας 2012-13: Πολυτιμότερη Παίκτρια (M.V.P.) 2ης αγωνιστικής Πρωτάθλημα Ελλάδας 2016-17: Πολυτιμότερη Παίκτρια (M.V.P.) 13ης αγωνιστικής Πρωτάθλημα Ελλάδας 2017-18: Πολυτιμότερη Παίκτρια (M.V.P.) 2ης αγωνιστικής Δυναμικό Ολυμπιακού - Ιστοχώρος της CEV Αρχειοθετήθηκε 2020-06-28 στο Wayback Machine. www.cev.eu Αθανασία Τοτσίδου - Μικρό βιογραφικό www.proinos-typos.gr Αθανασία Τοτσίδου: Παρουσίαση www.cev.eu Αθανασία Τοτσίδου: Ομάδες καριέρας greekvolley.eu Εθνική Ελλάδας Γυναικών - Ατομικές συμμετοχές www.volleyball.gr Αθανασία Τοτσίδου: Παρουσίαση - Ατομκά στοιχεία - Ομάδες - Διακρίσεις women.volleybox.net Βράβευση της Τοτσίδου από τον Πανναξιακό www.volleyplanet.gr (vid)